Vuosaaren kartano (rakennus)

Vuosaaren kartano, myös Nordsjön kartano on kartano Helsingin Vuosaaressa. Kartanon päärakennus on rakennettu 1800-luvulla. Kartanon tiloissa toimii Ranskalainen Kauppa Oy, joka avasi maaliskuussa 2026 kartanoon ranskalaistyylisen kahvilan ja myymälän. Aikaisemmin kartanolla toimi muun muassa päiväkoti Villa Familiaris vuodesta 1997, mutta sen toiminta lakkautettiin. Kartanon omisti Helsingin kaupunki, joka myi kartanon marraskuussa 2021 Ranskalainen kauppa Oy:lle 393 000 euron hintaan. Vuosaaren kartanolla kuvattiin Queen of Fucking Everything -televisiosarjaa, jossa kartano antoi kasvot Armola-nimiselle kartanolle. Kuvausten yhteydessä kartanon puistoon pystytettiin Uusi Armola -kylttejä. Vuosaaren kartanon puistossa sijaitsee ilmatorjuntapatteri Pommin muistomerkki. Historia Kartanon paikalla on ollut asutusta jo 1200–1300-luvuilla. Vuosaaren kartanoa voidaan pitää historiallisesti Vuosaaren tärkeimpänä kartanona. Kuitenkaan sen tarkkaa syntyhistoriaa ei tunneta. Kartano ja sen ympäristö on säilynyt osin 1800-luvun ilmiasussa, mutta suurin osa rakennuksista on huonossa kunnossa. Päärakennus on 1800-luvun alkupuolelta ja kartano ja sen puisto ovat suojelukohteita. Ratsutila siirtyi vuonna 1684 Helsingin pitäjän kirkkoherrana toimineelle Andreas Laurentii Nycopensisille. Vuonna 1909 kartano alkoi myymään tilalta huvipalstoja ja vuonna 1937 tilan osti Saseka. Isännöitsijä, vapaaherra Fabian Wrede asui kartanossa aina 1960-luvulle saakka. Tila pääsi rapistumaan 1900-luvun lopussa, mutta vuosaartelaisten toimesta tilaa ja sen puistoa siistittiin. Kuvia Lähteet Aiheesta muualla Kuvia tai muita tiedostoja aiheesta Vuosaaren kartano (rakennus) Wikimedia Commonsissa